61970J0052
DOMSTOLENS DOM (ANDEN AFDELING)
AF 12. MAJ 1971
Josef Nagels
mod Kommissionen for De europæiske Fællesskaber
Sag 52/70
Processprog: Fransk
Angående:
Annullation af en beslutning af 11. februar 1970 om afskedigelse af sagsøger.
Domskonklusion:
Sagsøgte frifindes.
Generaladvokatens forslag til afgørelse:
Sagsøgte bør frifindes.
Sammendrag
Tjenestemænd — ansættelse — prøvetid — opgaver som ikke ligger i forlængelse af det arbejde der er beskrevet i meddelelsen om den ledige stilling, men som har relation til det sagsområde, der er nævnt heri — prøvetidens gyldighed
(Vedtægten for tjenestemænd, artikel 34)
Det forhold, at der ved den konkrete tilrettelæggelse af det arbejde, der er knyttet til en prøveansats stilling, overdrages denne sidste opgaver, som ikke ligger i direkte og nødvendig forlængelse af det arbejde, der er beskrevet i meddelelsen om den pågældende ledige stilling, kan ikke gøre prøvetiden ugyldig, såfremt de nævnte opgaver har relation til det sagsområde, der er nævnt i meddelelsen om den ledige stilling.